Method acting

Metodeskuespill (engelsk: method acting) er et knippe teknikker som utøves av skuespillere for å leve seg inn i tankesettet og følelsesregisteret til sine rollefigurer. Method acting utøves i det mål å oppnå så naturtro skuespill som mulig.  Selv om ikke alle metodeskuespillere bruker teknikken likt, refererer «method» i navnet vanligvis til metodene utviklet på 1930-tallet av Group Theatre med Lee Strasberg i spissen, inspirert av metodene til Konstantin Stanislavskij. Teknikkene og øvelsene i metodeskuespill søker å fremkalle egenerfarte følelser og minner for å kunne spille på disse følelsene også når man skal forestille rollefigurer.

Kategori:teater
Kategori:Engelske ord og uttrykk